text: Voldsom brand i lade 
  13 juni 2016 kl. 18.51
  Først på aftenen gik der brand i en lade fuld af halm på Vadehusevej i Vamdrup. Branden udviklede sig eksplosivt, så der måtte tilkaldes ekstra mandskab.
  Klokken 18 gik alarmen om brand i en lade læsset med halm. Da halm er kendt for at brænde med eksplosiv fart, blev der hurtigt tilkaldt forstærkninger til slukningsarbejdet.
  - Takket være beboerne på gården reagerede hurtigt, og tilkaldte hjælp med det samme, har hverken mennesker eller dyr været i fare, det fortæller indsatsleder ved Trekantens Brandvæsen, Ronni Petersen til TV SYD.
  Slukningsarbejdet forventes at foregå hele aftenen, da det er svært at få slukket alle ulmende gløder i halm, og derfor bliver laden blandt andet pillet fra hinanden, så man kan komme helt ind og slukke i midten af det hele.
  